کجا سٌراں
ھدائے آزمان ئے چیرا
دوشی نشتگاں من جیڑتہ
برے وتا من ساھگ ئے کتگ
برے من جمبرے کتگ وتا پہ ھر کس ءَ
بلہ نہ پھمتگ اے زندگی روان کنت
چو موسمانی دروشم ءَ بدل کنت نیت ءَ
اے مردمانی جنگل ءَ
اے نیتانی میتگ ءَ
سپر گوزان کنت گوں تولگاں
ادا کہ ھر کس ءَ من گنداں تھنا زندگ انت
پہ ملکموت ئے ھاتر ءَ
کجا سُراں؟ کجام نیم ءَ سرگراں؟
ادا کہ ھرکس ءَ من گنداں زھر مان کتگ
وتی اے زندگی ئے شربت ءَ
تہ بد گمان باں
بلہ نہ پھمتگ اے زندگی روان کنت
من دوشی نشتگاں پہ ھستی ءَ
ءُ نیستی ءَ زمانگ ئے سرے جتگ
گوں ترانگانی جنگل ءَ دمانک ئے سپر کتگ
تہ مارتگ کہ من کیاں
کجا چہ باریں اتکگاں من زندگاں؟یا مرتگاں؟
َ